Τα 5 αστέρια και μια ταπεινή κριτική θα ήταν το λιγότερο που θα μπορούσα να προσφέρω πίσω στην κυρία Χαρά, μια ιδανική και επιθυμητή οικοδέσποινα. Ως πρωτοετής φοιτητής σε μία νέα πόλη το άγχος και ο φόβος για τη νέα μου ζωή ήταν έντονος. Για καλή μου τύχη βρέθηκα στο κατάλυμα της κυρίας Χαράς και εκ των υστέρων αντιλήφθηκα ότι έκανα την καλύτερη επιλογή. Τόσο το ίδιο το διαμέρισμα, με το κατάλληλο μέγεθος, το καθαρό μπάνιο, το όμορφο σαλονάκι και τη πλήρως εξοπλισμένη κουζίνα, όσο και η σχέση ποιότητας-τιμής δεν μπορούν παρά να αφήσουν άκρως ικανοποιημένο τον εκάστοτε πελάτη- ενοικιαστή. Η εξυπηρέτηση της οικοδέσποινας ήταν άμεση, ενώ παράλληλα η ευγένεια και καλοσύνη της διακριτή. Δεν γίνεται να παραλείψω τις ολοκληρωμένες παροχές του σπιτιού, σαφώς άνευ προσδοκιών, όπως και η γενικότερη διαμονή, που επέτρεπαν μια αξιοπρεπέστατη, πόσο μάλλον για έναν φοιτητή, ζωή. Ας σημειωθεί ότι δεν χρειάστηκα τίποτα παραπάνω από ότι μου παρεχόταν. Συνοψίζοντας, συνιστώ την επιλογή του συγκεκριμένου καταλύματος ανεπιφύλακτα, καθώς πιστεύω ειλικρινά ότι δεν μπορεί να αφήσει ανικανοποίητο και τον πιο δύσκολο πελάτη. Κυρία Χαρά για άλλη μια φορά ευχαριστώ για τη διαμονή που μου προσφέρατε και θα είστε πάντα η πρώτη μου επιλογή όταν ξανανέβω στην όμορφη Θεσσαλονίκη.